Գեղարքունիքի մարզում ավարտվեց ամառային զորակոչը - Գեղարքունիքի մարզպետարան
Գեղարքունիքի մարզում ավարտվեց ամառային զորակոչը
Հուլիսի 30-ի դրությամբ Գեղարքունիքի մարզում ամառային զորակոչն ավարտվել է պլանային առաջադրանքի կատարմամբ:Ինչպես տեղեկացրեց Գեղարքունիքի մարզպետարանի զորահավաքային նախապատրաստության բաժնի վարիչ Տիգրան Հակոբյանը, հուլիսի 29-ին նորակոչիկները Հայոց բանակ են մեկնել Գեղարքունիքի մարզային զինկոմիսարիատի Մարտունու, Սեւանի, Ճամբարակի, Գավառի եւ Վարդենիսի բաժանմունքներից: Նրանց բանակ են ճանապարհել պետական կառավարման ու տեղական ինքնակառավարման մարմինների ներկայացուցիչներ, նորակոչիկների ծնողները եւ հարազատները: « Մարզից նորակոչիկները բանակ են մեկնել բարձր տրամադրությամբ, տոնախմբություններով ու քեֆերով: Ի դեպ, այդ նույն տոնախմբություններն ու քեֆերը տեղի են ունեցել նաեւ մեր զորացրված զինվորներին ընդունելիս: Նորակոչիկներին ու նրանց ծնողներին ոգեւորել են Գեղարքունիքի մարզպետը, համայնքների ղեկավարները, մարզպետարանի պատասխանատու աշխատակիցները, մարզային զինկոմն ու զինկոմիսարիատի աշխատակիցները: Ընդհանուր առմամբ, բարձր է հայրենիքին ծառայելու տրամադրվածությունը »,-ներկայացրեց Տիգրան Հակոբյանը:
Վերջին թարմացումը՝ 2019-10-21 15:58:07